钦定古今图书集成/明伦汇编/氏族典/第130卷 > 《御赐陈康伯金线谱序》汪藻
## 钦定古今图书集成/明伦汇编/氏族典/第130卷 > 《御赐陈康伯金线谱序》汪藻

吏部尚书、左仆射、进封福国公陈康伯请于朝而作
《家谱》，上赐诰以褒之，命史臣汪藻以叙之。藻端拜而
言曰：“夫六朝以来，家有谱系之学，又有谱系之书。《隋·
经籍志》载天下郡县国氏族谱若干卷。唐世此学，此
书盛行，五季淆乱，四方割据。马殷在湖南，独能薄赋
轻徭，又招纳贤者，故中州士多归之。后以希声兄弟”
争国士，稍稍散去。今观陈氏之谱，其先世系出颍川
陈乡。晋永嘉之乱，太尉广陵郡公准之六世孙步兵
校尉鼎南迁，分为五大支：太尉十九世孙云骑将军
真，二十二世孙常侍将军峤沆迁于睦州，宗系载于
碑碣，《国史》为官族。二十四世孙太监太公逵，自睦州
因官担簦而来，乃息肩于信之辉光黄銮社后五年，
徙居怀玉山下“隐浆”社居焉。生三子，长材析居于前，
号曰“前陈”；次林析居于后，号曰“后陈。”三为僧，但缘山
水秀奇，风气完固。陈氏又世多积德，泽及子孙，由是
英杰辈出，开科业儒者一百三十馀人，蕃衍盛大，析
居于祥符九年，分二十有一支。三十二世孙仁瑞遭
难，避地于亳州谯县三里，后迁于弋之峦山下，爱山
水之胜，遂迁居焉。生一子钦，拜官莆田尉，寻擢承直
郎，判信州，谥“明道。”以明堂及以孙贵恩赠太师，追封
英国公，实起家之祖。生二子，长文义，早年高尚，晚以
礼聘玉山书院山长，谥“学正”，以孙贵，赠太保，追封镇
国公。次文清，以文荐，知东阳尉。文义生仕尧，以孙贵，
赠太师，追封越国公，谥“孝靖。”生三子，长林仲，以皇恩
赠上骑军都尉。次荣仲，以力名封上骑轻车都尉。次
亨仲，登绍圣甲戌进士，拜左承议郎，寻擢江浙提举
转运副使，以子贵，赠太师，追封秦国公，谥“忠肃。”生二
子：长康侯，登建炎己酉进士，授迪功郎，累擢防御支

木之茂者必盛，流之远者必深。“玆《谱》之作，上不忘其
所自，下不忘其所传，又所以收人心虣怒之性，为尊
尊亲亲之念。昭穆以之而明，亲疏以之而辨，庆吊以
之而往来，患难以之而矜恤，服虽尽而情不尽”，后之
子孙继述而起者，愬流而寻源，斯《谱》之所以不可不
作焉。方今圣皇在上，天成地平，相协厥居，彝伦攸叙，
时乃化行于上而俗美于下也。吁！陈氏之子若孙，能
体是心而勿替引之，则世泽之衍，世德之深，有以光
于前，而谱之传愈远而无穷矣。藻承圣上命，俾书其
端，不敢以不文辞。